Участва в Руско-турската война (1877-1878). Полкът е в състава на сборния отряд с командир генерал-майор Александър Имеретински и е с основен принос при превземането на Ловеч на 22 август 1877 г. Бие се храбро и е ранен при третата атака на Плевен. Изтеглен е от армията и преминава през продължително лечение в Русия. Повишен е във военно звание генерал-майор от 25 ноември 1877 г. Награден е с орден „Свети Станислав“ I степен с мечове (1878).